Для дзяцей падчас форуму прайшла навуковая канферэнцыя, дзе былі прэзентаваны праекты “Вызначальнік слядоў птушак”, “Цуды прыроды”. Вучні разам з настаўніцай біялогіі гімназіі № 19 С.А.Мядзведзевай здзейснілі інтэлектуальную вандроўку ў складаны свет жывой прыроды для маленькіх. В.М.Сасіна правяла даследчыя заняткі для пачаткоўцаў па тэме “Лабараторыя дажджу”, у працэсе якіх дзеці, выконваючы нескладаныя доследы, пазнаёміліся з механізмам узнікнення дажджоў. Акрамя таго, для пачынаючых навукоўцаў прайшлі інтэрактыўныя гульні, майстар-класы, гульнявыя заняткі і біялагічныя квесты, якія правялі педагогі, студэнты і бацькі.